cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.1433
title: การยอมรับการใช้เทคโนโลยีส่งผลต่อความตั้งใจซื้อสินค้าผ่านแอปพลิเคชัน PartyHaan

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อความตั้งใจซื้อสินค้าผ่านแอปพลิเคชัน PartyHaan โดยเป็นงานวิจัยเชิงปริมาณ ซึ่งกรอบแนวความคิดของงานวิจัยประยุกต์จากแบบจําลอง การยอมรับเทคโนโลยี ในงานวิจัยครั้งนี้ได้เก็บรวบรวมข้อมูลโดยการสุ่มแบบง่ายจากกลุ่มผู้ไม่มี ประสบการณ์ใช้แอปพลิเคชัน PartyHaan มีอายุตั้งแต่ 16-54 ปีและอาศัยอยู่ในเขตกรุงเทพมหานคร จํานวน 460 ชุด เพื่อตอบแบบสอบถามและวิเคราะห์ข้อมูลด้วยวิธีวิเคราะห์องค์ประกอบเชิงสํารวจ และการวิธีเคราะข้อมูลด้วยแบบจําลองสมการเชิงโครงสร้าง ผลการวิจัยพบว่าปัจจัยที่ส่งผลต่อความ ตั้งใจซื้อสินค้าผ่านแอปพลิเคชัน PartyHaan ประกอบไปด้วย 4 ปัจจัยได้แก่ (1) คุณภาพของข้อมูล, (2) คุณภาพของระบบ, (3) คุณภาพการบริการ และ (4) เศรษฐกิจแบบแบ่งปัน ซึ่งมี 3 ปัจจัยที่ร่วมกัน ส่งผลต่อการรับรู้คุณค่า และการรับรู้ความเพลินเพลิด ยกเว้น คุณภาพของข้อมูลเพียงปัจจัยเดียว ผลการวิจัยนี้ถือได้ว่าเป็นพื้นฐานสําคัญในการทําวิจัยเชิงประจักษ์ใน อนาคต และสามารถนํามาเป็น แนวทางในการส่งเสริมให้เกิดการซื้อสินค้าผ่านแอปพลิเคชัน PartyHaan มากยิ่งขึ้น
DOI: 10.14457/tu.the.2020.1434
title: ปัจจัยที่ส่งผลต่อความตั้งใจในการใช้งานเทคโนโลยีเช็คอินด้วยตนเองผ่านตู้คีออสของคนไทย: กรณีศึกษาสนามบินในส่วนภูมิภาค

description: การวิจัยนี้ มีวัตถุประสงค์เพื่อศึกษาปัจจัยที่ส่งผลต่อความตั้งใจในการใช้งานเทคโนโลยีเช็คอินด้วยตนเองผ่านตู้คีออสของคนไทย กรณีศึกษาสนามบินในส่วนภูมิภาค อาทิ สนามบินสุราษฎร์ธานี, สนามบินนครศรีธรรมราช, สนามบินอุดรธานี สนามบินขอนแก่น และสนามบินพิษณุโลก โดยวิเคราะห์ปัจจัยด้านปฏิกิริยาทางจิตวิทยา (Psychological Reactance) ประกอบด้วย การบังคับให้ผู้ใช้งานปฏิเสธการรับบริการรูปแบบเดิม (Force to Reject The Current Full Service) การบังคับให้ผู้ใช้งานยอมรับเทคโนโลยีบริการตนเอง (Force to Accept The New SST) ที่มีต่อเทคโนโลยีการให้บริการด้วยตนเองร่วมกับปัจจัยต่าง ๆ ได้แก่ แบบจำลองการยอมรับเทคโนโลยี (TAM) ประกอบด้วย การรับรู้ถึงความง่ายในการใช้งาน (Perceived Ease of Use) และการรับรู้ถึงประโยชน์ (Perceived Usefulness) ปัจจัยการรับรู้ลักษณะของเทคโนโลยีการให้บริการด้วยตนเอง ประกอบด้วย การรับรู้ความสามารถในการควบคุมพฤติกรรม (Perceived Behavioral Control) การรับรู้ความเพลิดเพลิน (Perceived Enjoyment) และการรับรู้ความเข้ากันได้ (Perceived Compatibility) ปัจจัยด้านลักษณะส่วนบุคคล ประกอบด้วย ความวิตกกังวลด้านเทคโนโลยี (Technology Anxiety) และความสามารถในการรับรู้ด้านนวัตกรรมทางเทคโนโลยี (Technological Innovativeness) โดยเป็นการศึกษาเชิงปริมาณที่ใช้แบบสอบถามในการเก็บข้อมูลจากกลุ่มตัวอย่างที่เป็นผู้โดยสารที่เคยมีประสบการณ์การใช้งานเทคโนโลยีบริการด้วยตนเองมาก่อน ซึ่งสามารถเก็บแบบสอบถามได้จำนวน 407 ชุด จากนั้นจึงทำการทดสอบสัมประสิทธิ์สหสัมพันธ์ (Correlation) และการวิเคราะห์การถดถอยแบบเส้นตรงพหุคูณ (Multiple Regression Analysis) เพื่อศึกษาความสัมพันธ์ระหว่างปัจจัยที่มีผลต่อความตั้งใจในการใช้งานเทคโนโลยีเช็คอินด้วยตนเองผ่านตู้คีออสของคนไทยผลจากการวิจัยพบว่า ปัจจัยที่มีส่งต่อความตั้งใจในการใช้งานเทคโนโลยีเช็คอินด้วยตนเองผ่านตู้คีออสของคนไทยมากที่สุด คือ การบังคับให้ผู้ใช้งานปฏิเสธการรับบริการรูปแบบเดิม รองลงมา คือ การบังคับให้ผู้ใช้งานยอมรับเทคโนโลยีบริการตนเอง การรับรู้ความเพลิดเพลิน การรับรู้ถึงประโยชน์ ความวิตกกังวลด้านเทคโนโลยี และการรับรู้ถึงความง่ายในการใช้งาน ตามลำดับ โดยสามารถทำนายความตั้งใจในการใช้งานเทคโนโลยีเช็คอินด้วยตนเองผ่านตู้คีออสของคนไทยได้อย่างมีนัยสำคัญทางสถิติ และสามารถอธิบายความแปรปรวนได้ร้อยละ 76.1 (R2 = 0.761)
DOI: 10.14457/tu.the.2020.1435
title: ปัจจัยในการยอมรับการใช้อินชัวร์เทค (InsurTech) ในการเลือกซื้อประกันชีวิต

description: การศึกษาครั้งนี้มีวัตถุประสงค์เพื่อศึกษาปัจจัยที่มีผลต่อการยอมรับการใช้เทคโนโลยี (InsurTech) ในการซื้อประกันชีวิต โดยประยุกต์ใช้ทฤษฎีรวมการยอมรับการใช้เทคโนโลยี (UTAUT) งานวิจัยนี้เป็นงานวิจัยเชิงปริมาณ (Quantitative Research) ทำการเก็บข้อมูลโดยใช้แบบสอบถามออนไลน์ จากลุ่มตัวอย่างจำนวน 410 คน ซี่งสถิติที่ใช้ในการวิเคราะห์ข้อมูล ได้แก่ สถิติเชิงพรรณนา โดยการหาค่าเฉลี่ย ส่วนเบี่ยงแบนมาตรฐาน การแจกแจงความถี่ และสถิติเชิงอนุมาน โดยยการใช้การวิเคราะห์องค์ประกอบเชิงสำรวจ และวิเคราะห์ความถดถอยพหุคูณผลการวิจัยครั้งนี้พบว่า กลุ่มตัวอย่างมีระดับความคิดเห็นต่อการยอมรับการใช้เทคโนโลยีอินชัวร์เทค (InsurTech) ในระดับมาก และจากผลการวิเคราะห์พหุคูณพบว่า ปัจจัยด้านอิทธิพลทางสังคม ปัจจัยการรับรู้ว่ามีประโยชน์ ปัจจัยการรับรู้ด้านความเสี่ยง ปัจจัยด้านคุณภาพของผู้ให้บริการและปัจจัยด้านคุณภาพของระบบ มีอิทธิพลต่อการยอมรับการใช้เทคโนโลยีอินชัวร์เทค (InsurTech) อย่างมีนัยสำคัญทางสถิติ และสามารถอธิบายความแปรปรวนได้ร้อยละ 56.3 (R^2=.563)
DOI: 10.14457/tu.the.2020.1436
title: ศึกษาปัจจัยที่มีต่อพฤติกรรมการรับชมการถ่ายทอดสดกีฬาอีสปอร์ต (e-sports) ออนไลน์ผ่านช่องทาง Facebook

description: การค้นคว้าอิสระนี้มีวัตถุประสงค์เพื่อศึกษาปัจจัยที่มีต่อพฤติกรรมการรับชมการถ่ายทอดสดกีฬาอีสปอร์ต (E-Sports) ออนไลน์ผ่านช่องทาง Facebook ผลของการศึกษาจะมีประโยชน์และเป็นแนวทางพัฒนาจัดการกลยุทธ์สาหรับผู้ประกอบการหรือผู้ที่เกี่ยวข้องกับการถ่ายทอดสดบนช่องทาง Facebook งานวิจัยนี้เป็นงานวิจัยเชิงปริมาณ กลุ่มตัวอย่างคือ กลุ่มผู้ที่เคยรับชมการถ่ายทอดสดกีฬาอีสปอร์ต (E-Sports) บน Facebook และใช้อุปกรณ์สื่อสารเทคโนโลยีและใช้งานเครือข่ายอินเทอร์เน็ต จานวน 492 คน ใช้ทฤษฎีรวมของการยอมรับและการใช้เทคโนโลยี (Unified Theory of Acceptance and Use of Technology หรือ UTAUT2) โดยใช้แบบสอบถามออนไลน์เป็นเครื่องมือในการเก็บรวบรวมข้อมูล โดยใช้สถิติการวิเคราะห์ความแปรปรวนทางเดียว (One-Way ANOVA) การวิเคราะห์สหสัมพันธ์ (Correlation Analysis) และ การวิเคราะห์ความถดถอยเชิงพหุ (Multiple Regression Analysis)ผลการศึกษาพบว่า ปัจจัยที่มีผลต่อพฤติกรรมการรับชมการถ่ายทอดสดกีฬาอีสปอร์ต (E-Sports) ออนไลน์ผ่านช่องทาง Facebook มีปัจจัยที่ส่งผลทั้งหมด 5 ปัจจัยคือ ได้แก่ปัจจัยความเคยชิน (Habit) ปัจจัยแรงจูงใจความบันเทิง E-Sports (Hedonic Motivation) ปัจจัยความคาดหวังในประสิทธิภาพของ Facebook live (Performance Expectancy) ปัจจัยอิทธิพลทางสังคม (Social Influence) และทัศนคติต่อการโฆษณาออนไลน์ (Attitude Toward Online Advertising)
DOI: 10.14457/tu.the.2020.1437
title: การประยุกต์ใช้เทคโนโลยีดิจิทัลเพื่องานด้านความรับผิดชอบต่อสังคมและสิ่งแวดล้อม ในแบบชีวิตวิถีใหม่: กรณีศึกษา ธนาคารพาณิชย์แห่งหนึ่ง

description: งานวิจัยชิ้นนี้มีวัตถุประสงค์เพื่อศึกษาถึงความพร้อมและความเหมาะสมในการนำเทคโนโลยีดิจิทัลมาประยุกต์ใช้กับงานด้านความรับผิดชอบต่อสังคมและสิ่งแวดล้อม (CSR) ภายในองค์กร ซึ่งเป็นงานวิจัยเชิงคุณภาพ โดยทำการสัมภาษณ์เชิงลึก (In-depth Interview) กับผู้บริหารและผู้ปฏิบัติงานที่มีประสบการณ์และความเชี่ยวชาญในงานด้านความรับผิดชอบ ต่อสังคมและสิ่งแวดล้อม และทำการวิเคราะห์ข้อมูลด้วยวิธีการวิเคราะห์เนื้อหา (Content Analysis)ผลการศึกษา พบว่า องค์กรมีวิสัยทัศน์ พันธกิจ และนโยบายที่มุ่งเน้นด้านความก้าวหน้าของเทคโนโลยีดิจิทัล (Digital Technology) และยึดมั่นในการดำเนินงานเพื่อการพัฒนาอย่างยั่งยืน พร้อมที่จะพัฒนาบุคลากรและเทคโนโลยี เพื่อให้องค์กรมีการพัฒนาอย่างต่อเนื่อง โดยสามารถนำเทคโนโลยีดิจิทัล มาประยุกต์ใช้ได้กับกระบวนการทำงาน และการประชาสัมพันธ์ ส่งผลให้การทำงานสะดวก รวดเร็ว และเกิดประสิทธิภาพมากขึ้น
DOI: 10.14457/tu.the.2020.1438
title: Community participation in transcultural heritage management: a case of immaculate conception church community, Bangkok

description: This research explores the current state of local community participation in the management of the transcultural heritage of the "Immaculate Conception Church Community" (ICCC) in Bangkok, Thailand. In order to understand the current situation of the ICCC, a qualitative method was used: focus group interviews with ICCC members and an online survey were conducted. The data analysis method then uses the "Heritage Management System Framework", "Stakeholder Analysis", and "Participation Ladder" to provide a clear picture of current ICCC heritage management practices. The researcher uses the concept of citizen participation to develop the principles of the proposed "Spectrum of Participation in Cultural Heritage Management," a specific model of participatory cultural heritage management aimed at motivating citizens to move from "passive" to "active" participation in ICCC's transcultural heritage management. The research results show that the citizens of the ICCC are in principle prepared to participate in the sustainable management of their heritage, but that there is a lack of initiatives, knowledge and management structures to do so. This literature opens the door to the introduction of a targeted participatory approach to cultural heritage management and provides practical recommendations for improving the current situation of the ICCC.
DOI: 10.14457/tu.the.2022.48
title: การใช้ประโยชน์ขี้เส้นยางพาราเพื่อกระบวนการผลิตเหล็กกล้าแบบยั่งยืน: ปฏิกิริยาการลดเหล็กออกไซด์ในตะกรันเตาหลอมเหล็กแบบอาร์คไฟฟ้า

description: ขี้เส้นยางพาราเป็นเปลือกของต้นยางพาราที่มีส่วนของน้ำยางติดมาด้วยเล็กน้อย เนื่องจากเกษตรกรชาวสวนยางต้องกรีดเปลือกยางออกเพื่อเก็บน้ำยางไปใช้ในกระบวนการอุตสาหกรรมต่างๆ ขี้เส้นยางพาราจึงถือเป็นขยะทางการเกษตรที่ถูกผลิตออกมาเป็นจำนวนมากในแต่ละปี โดยขี้เส้นยาง พารามีคาร์บอนเป็นองค์ประกอบหลักเช่นเดียวกับถ่านหินที่ใช้ในอุตสาหกรรมการผลิตเหล็กกล้า งานวิจัยนี้จึงมุ่งเน้นศึกษาการใช้ประโยชน์ขี้เส้นยางพาราซึ่งเป็นขยะทางการเกษตรเพื่อใช้เป็นแหล่งคาร์บอนในกระบวนการผลิตเหล็กกล้า โดยทดสอบประสิทธิภาพของวัสดุคาร์บอนที่ผลิตได้เพื่อเป็นสารลดเหล็กออกไซด์ (FeO reduction agent) ในตะกรันและสารก่อโฟมตะกรันของเตาหลอมเหล็กแบบอาร์คไฟฟ้าที่อุณหภูมิ 1550 ºC โดยงานวิจัยนี้จะใช้ขี้เส้นยางพาราผสมถ่านหินที่อัตราส่วนร้อยละ 10 – 50 โดยน้ำหนัก รวมกับถ่านหินและขี้เส้นยางพาราบริสุทธิ์ รวมทั้งสิ้น 7 ตัวอย่าง โดยให้ชื่อว่า Coal RTB#1 RTB#2 RTB#3 RTB#4 RTB#5 และ RTB จากนั้นเปลี่ยนตัวอย่างทั้งหมดให้เป็นถ่านคาร์บอนแล้วนำมาผสมกับตะกรันในเตาหลอมเหล็กเพื่อปั้นเป็นก้อน Pellet หลังจากนั้นนำไปเผาที่อุณหภูมิ1550 ºC ภายใต้บรรยากาศก๊าซอาร์กอนที่เวลาต่างๆ เพื่อศึกษาปฏิกิริยาการลดเหล็กออกไซด์ในตะกรันและพฤติกรรมการเกิดโฟมตะกรัน จากการทดลองพบว่าถ่าน Coal ทำปฏิกิริยา Fe2O3 reduction ในตะกรันได้ดีที่สุด ตามด้วยกรณีของ RTB#5 และ RTB#1– RTB#4 ตามลำดับ โดยสามารถถลุงเหล็กออกไซด์ในตะกรันให้เป็นเม็ดเหล็กได้ภายในเวลาประมาณ 4 นาที ส่วนในกรณีของ RTB การทำปฏิกิริยา Fe2O3 reduction จะเกิดช้าที่สุด แต่กลับพบว่าตัวอย่าง RTB สามารถเกิดโฟมตะกรันได้อย่างเสถียรและต่อเนื่องที่สุด ซึ่งหลังทำปฏิกิริยา 15 นาที ยังสามารถพบการพองตัวของตะกรันได้อยู่ ทั้งนี้ในกรณีของ RTB#5 สามารถทำปฏิกิริยากับเหล็กออกไซด์ในตะกรันได้ใกล้เคียงกับกรณีของถ่าน Coal และเกิด Slag foaming ได้ใกล้เคียงกันจึงเป็นอัตราส่วนที่เหมาะสมที่สุด จึงกล่าวได้ว่าขี้เส้นยางพาราซึ่งเป็นวัสดุเหลือทิ้งทางการเกษตรสามารถใช้ทดแทนถ่านหินในการผลิตเหล็กได้สูงถึงร้อยละ 50 โดยน้ำหนัก จึงสรุปได้ว่า RTB#5 เหมาะสมกับการใช้งานและคุ้มค่าทางเศรษฐกิจที่สุด งานวิจัยนี้เป็นตัวอย่างที่ดีของการพัฒนากระบวนการผลิตเหล็กกล้าอย่างยั่งยืน เพิ่มคุณค่าให้วัสดุเหลือทิ้งทางการเกษตรและเพิ่มช่องทางรายได้ให้เกษตรกรชาวสวนยาง
DOI: 10.14457/tu.the.2022.49
title: สูตรสำเร็จจุลินทรีย์ Pseudomonas aeruginosa SP007s-1 เพื่อการผลิตเคลอินทรีย์เชิงพาณิชย์

description: ตลาดผักอินทรีย์ในประเทศไทยมีแนวโน้มเติบโตขึ้นอย่างต่อเนื่อง จากความต้องการของผู้บริโภคอย่างแพร่หลายและจากกระแสการให้ความสำคัญกับสุขภาพและสิ่งแวดล้อม เคลจัดเป็นพืชผักที่มีคุณค่าทางโภชนาการสูงและได้รับความนิยมอย่างต่อเนื่อง ขณะเดียวกันระบบการผลิตเคลยังได้รับผลกระทบจากศัตรูพืชต่าง ๆ โดยเฉพาะเชื้อแบคทีเรีย Erwinia carotovora subsp. carotovora สาเหตุโรคเน่าเละ ที่สร้างความเสียหายกับผลผลิต 30 ถึง 100 เปอร์เซ็นต์ การศึกษาวิจัยกลยุทธ์การควบคุมโรคนี้อย่างมีประสิทธิภาพจึงเป็นความท้าทายและน่าสนใจ การวิจัยครั้งนี้จึงมีวัตถุประสงค์เพื่อพัฒนาสูตรสำเร็จจุลินทรีย์จากแบคทีเรียปฏิปักษ์ Pseudomonas aeruginosa SP007s-1 ที่มีคุณสมบัติตามมาตรฐานกำหนด สำหรับใช้ในการควบคุมโรคเน่าเละได้อย่างมีประสิทธิภาพ เพื่อการประยุกต์ใช้ในระบบการปลูกเคลและพืชผักมูลค่าสูงอื่น ๆ เชิงพาณิชย์ต่อไป ผลการวิจัยพบว่า สูตรสำเร็จจุลินทรีย์ที่พัฒนาขึ้นมาจากกากตะกอนกระดาษและกากตะกอนน้ำตาล ซึ่งเป็นวัสดุเหลือทิ้งทางการเกษตรร่วมกับกลีเซอรอล ที่ระดับความชื้น 40 เปอร์เซ็นต์ สามารถส่งเสริมให้ SP007s-1 มีชีวิตรอดตามเกณฑ์ที่มาตรฐานกำหนดเท่ากับ 5.30 x106 CFU/กรัม ในระยะเวลาการเก็บรักษาที่อุณภูมิห้อง (30±2 องศาเซลเซียส) 6 เดือน ตลอดจนสามารถคงประสิทธิภาพในการควบคุมเชื้อ E. carotovora subsp. carotovora ในดินให้หมดไปภายในระยะเวลา 28 วัน หลังการราดดิน เมื่อทดสอบสูตรสำเร็จจุลินทรีย์ดังกล่าวในการควบคุมโรคเน่าเละระดับเรือนปลูกพืชทดลองพบว่า สามารถควบคุมโรคเน่าเละบนเคลเท่ากับ 65.2 เปอร์เซ็นต์ อีกทั้งยังส่งเสริมการเจริญเติบโต ในส่วนของความกว้างทรงพุ่ม ความสูงต้น จำนวนใบต่อต้น น้ำหนักสด และน้ำหนักแห้งต้นได้ดีกว่าการใช้เชื้อสด SP007s-1 สามารถกระตุ้นให้เคลสะสมกรดซาลิซิลิก สารประกอบฟีนอลิก รวมทั้งกระตุ้นให้พืชสร้างสารชีวโมเลกุลในระบบภูมิต้านทานพืชเพื่อป้องกันการเข้าทำลายของเชื้อสาเหตุโรคเน่าเละ เช่น ไขมัน เอสเทอร์ เอมีน เซลลูโลส เฮมิเซลลูโลส และคาร์โบไฮเดรต ได้สูงกว่ากรรมวิธีที่ใช้เชื้อสด SP007s-1 ปุ๋ยอินทรีย์ทางการค้า และปุ๋ยเคมีตามอัตราแนะนำ
DOI: 10.14457/tu.the.2022.50
title: การพัฒนานวัตกรรมสารเคลือบผิวผสมสารสกัดธรรมชาติ สำหรับยืดอายุ การเก็บรักษาและควบคุมโรคผลเน่าในทุเรียน เพื่อการส่งออก

description: ทุเรียนเป็นไม้ผลเศรษฐกิจที่สำคัญมีมูลค่าการส่งออกสูงทุกปี การเน่าเสียของผลทุเรียนก่อนวางจำหน่ายในตลาดต่างประเทศ ยังคงเป็นปัญหาที่สำคัญของผู้ประกอบการ จากประเด็นปัญหาดังกล่าวงานวิจัยนี้จึงมีวัตถุประสงค์เพื่อพัฒนานวัตกรรมสารเคลือบผิวเปลือกทุเรียนเพื่อป้องกันโรคผลเน่าและยืดอายุการเก็บรักษาระหว่างการขนส่งเพื่อการส่งออกไปยังประเทศจีน ด้วยการคัดเลือกสารสกัดจุลินทรีย์และสารสกัดสมุนไพรที่มีฤทธิ์ยับยั้งเชื้อรา Lasiodiplodia theobromae สาเหตุโรคผลเน่าทุเรียน พบว่าสารสกัดโหระพามีประสิทธิภาพการยับยั้ง L. theobromae ได้ดีที่สุดเท่ากับ 90% จึงได้มีการนำสารสกัดโหระพามาใช้เป็นสารออกฤทธิ์ในสารเคลือบผิว ซึ่งมี กัม อารบิก 10% เป็นส่วนผสมหลัก ผลการวิจัยพบว่า สารเคลือบผิวที่ได้จาก กัม อารบิก ผสมสารสกัดโหระพานั้นมีประสิทธิภาพในการป้องกันการเกิดโรคผลเน่าหลังการเก็บเกี่ยวได้ 100% ทัดเทียมกับสารเคมี imazalil 500 ppm ยิ่งไปกว่านั้นสารเคลือบผิวสูตรนี้ยังมีประสิทธิภาพในการยืดอายุการเก็บรักษาทุเรียนพันธุ์กระดุม และพันธุ์หมอนทองได้นานที่สุดเมื่อเปรียบเทียบกับกรรมวิธีอื่น ๆ เท่ากับ 14 และ 21 วัน ตามลำดับ โดยสามารถรักษาสี L* และ b* ของเนื้อทุเรียน ความแน่นเนื้อ ปริมาณน้ำตาล และปริมาณกรด ของทุเรียนกระดุม เท่ากับ 82.96 ± 0.06, 35.62 ± 0.23, 6.55 ± 0.05 นิวตัน, 12.00 ± 0.50 และ 0.76 ± 0.00 ตามลำดับ และในทุเรียนหมอนทอง เท่ากับ 81.17 ± 0.07, 33.78 ± 0.31, 0.69 ± 0.04 นิวตัน, 14.50 ± 0.50 °Brix และ 0.10 ± 0.00 ตามลำดับ รวมทั้งลดการปลดก๊าซคาร์บอนไดออกไซด์ของผลทุเรียนได้ 50.87% เมื่อเปรียบเทียบกับกรรมวิธีควบคุม โดยผลทุเรียนที่ผ่านการเคลือบผิวจะไม่มีความมันวาวและไม่ส่งผลต่อการเปลี่ยนแปลงกลิ่น สี รสชาติ ของผลไม้ ดังนั้นจึงยังคงความหอมหวานตามธรรมชาติของทุเรียนได้เป็นอย่างดี
DOI: 10.14457/tu.the.2022.51
title: An integer nonlinear programming model for a facility fortification of two-level facility location problems under disruptions

description: Two-level facility location problem (TFLP) is a facility location problem that mainly considers the products shipped between two consecutive levels. There are two variants classified by the facility's capacity: two-level uncapacitated facility location problem (TUFLP) and two-level capacitated facility location problem (TCFLP). Nowadays, in some situations, the main facilities can be at risk of disruptions affecting their failure that may lead to a higher cost to backup products or use the backup facility. Preventing this situation can be done by fortifying the main facilities. In this thesis, we propose integer nonlinear programming models for TUFLP and TCFLP that the main facilities are addressed to fortify under the risk of disruption. Then, the linearization technique and a heuristic are used to reduce the algorithm’s complexity for solving it. Moreover, a case study is illustrated, and the results of solving the simulated problems by the Gurobi optimizer are compared with a heuristic method. The results show that the proposed heuristics could solve the problems in a reasonable time for small and large-scale problems.
DOI: 10.14457/tu.the.2022.52
title: การประมาณขนาดประชากรโดยใช้ตัวแบบปัวซงนัยทั่วไป

description: วิธีจับ-จับใหม่ เป็นวิธีที่ใช้ในการประมาณขนาดประชากรที่หน่วยตัวอย่างมีลักษณะยากต่อการพบเจอ โดยข้อมูลที่ศึกษาด้วยวิธีจับ-จับใหม่ เป็นข้อมูลนับที่แทนจำนวนครั้งที่หน่วยตัวอย่างถูกสำรวจพบในช่วงระยะเวลาที่ทำการศึกษา จึงนิยมใช้การแจกแจงปัวซงที่มีพารามิเตอร์ lambda ในการอธิบายความน่าจะเป็นของข้อมูล แต่อย่างไรก็ตามการแจกแจงปัวซงอาจจะไม่เหมาะสมในกรณีที่ข้อมูลนับมีค่าเฉลี่ยที่ไม่เท่ากับความแปรปรวน เราเรียกกรณีนี้ว่า ข้อมูลนับมีกการกระจายเกินเกณฑ์หรือต่ำกว่าเกณฑ์ ซึ่งเราจะพิจารณาการแจกแจงปัวซงนัยทั่วไปที่มีพารามิเตอร์ lambda และ k เพื่อใช้อธิบายข้อมูลนับที่มีการกระจายเกินเกณฑ์หรือต่ำกว่าเกณฑ์ โดยงานวิจัยนี้มีวัตถุประสงค์เพื่อพัฒนาตัวประมาณขนาดประชากรด้วยวิธีภาวะน่าจะเป็นสูงสุด และหาค่าประมาณความแปรปรวนของตัวประมาณที่นำเสนอโดยใช้เทคนิคแบบมีเงื่อนไข จากนั้นสร้างช่วงเชื่อมั่นของขนาดประชากรที่นำเสนอโดยวิธีของวัลด์ วิธีของ Burnham และวิธี Log-transformation เพื่อศึกษาประสิทธิภาพของตัวประมาณขนาดประชากรและช่วงเชื่อมั่นของขนาดประชากรโดยวิธีที่นำเสนอ ซึ่งเปรียบเทียบกับตัวประมาณขนาดประชากรด้วยวิธีภาวะน่าจะเป็นสูงสุด (MLE) ภายใต้การแจกแจงปัวซง ตัวประมาณขนาดประชากรของ Turing ตัวประมาณขนาดประชากรของ Chao และตัวประมาณขนาดประชากรของ Zelterman โดยที่ประสิทธิภาพของตัวประมาณขนาดประชากรพิจารณาจากค่าความเอนเอียงสัมพัทธ์ (RBias) และค่าความคลาดเคลื่อนกำลังสองเฉลี่ยสัมพัทธ์ (RMSE) ส่วนประสิทธิภาพของช่วงเชื่อมั่นของขนาดประชากรพิจารณาจากค่าความน่าจะเป็นคุ้มรวมและค่าความกว้างเฉลี่ยของช่วงเชื่อมั่น โดยผลลัพธ์จากการจำลองสถานการณ์ภายใต้การแจกแจงปัวซงนัยทั่วไป ในกรณีที่พารามิเตอร์การกระจายมีค่าเพิ่มขึ้น N.hat_GP ให้ค่า RBias และค่า RMSE ต่ำที่สุด และช่วงเชื่อมั่นของขนาดประชากรโดย N.hat_GP จะให้ค่าความน่าจะเป็นคุ้มรวมใกล้เคียงค่าสัมประสิทธิ์ความเชื่อมั่นที่กำหนด สำหรับทุกขนาดประชากร ซึ่ง N.hat_GP พัฒนาขึ้นภายใต้การแจกแจงปัวซงนัยทั่วไปที่ใช้อธิบายข้อมูลนับที่มีการแจกแจงปัวซงและมีการกระจายเกินเกณฑ์ ดังนั้น N.hat_GP จึงเป็นตัวประมาณที่มีประสิทธิภาพสูงที่สุด โดยเราจะพิจารณาการแจกแจงคอนเวย์แมกซ์เวลล์ปัวซงที่มีพารามิเตอร์ lambda และ nu ซึ่งการแจกแจงนี้สามารถใช้ได้กับข้อมูลนับที่มีการกระจายเกินเกณฑ์ได้ ผลลัพธ์จากการจำลองสถานการณ์ พบว่า N.hat_GP ให้ค่า RBias และค่า RMSE ต่ำที่สุด เมื่อพารามิเตอร์ lambda และ nu มีค่าน้อย สำหรับขนาดประชากร N = 500, 1,000 ส่วนช่วงเชื่อมั่นของขนาดประชากรโดย N.hat_GP จะให้ค่าประมาณสัมประสิทธิ์ความเชื่อมั่นสูงเป็นอันดับที่สอง สำหรับขนาดประชากร N = 50, 100 และจากการจำลองสถานการณ์ พบว่า ช่วงเชื่อมั่นของขนาดประชากรโดยวิธีของวัลด์ให้ค่าความน่าจะเป็นคุ้มรวมต่ำกว่าช่วงเชื่อมั่นของขนาดประชากรโดยวิธีของ Burnham และวิธี Log-transformation สำหรับประชากรขนาดเล็ก นอกจากนี้ผู้วิจัยได้นำตัวประมาณขนาดประชากรและช่วงเชื่อมั่นของขนาดประชากรที่นำเสนอกับข้อมูลจำนวนผู้เสพเฮโรอีนที่ติดต่อเข้ารับการบำบัดรักษาในจังหวัดเชียงใหม่
DOI: 10.14457/tu.the.2022.53
title: การประมาณค่าพารามิเตอร์และการทำนายแบบเบส์ของการแจกแจงไวบูล ไม่ต่อเนื่องและการแจกแจงไวบูลไม่ต่อเนื่องค่าศูนย์เฟ้อ

description: งานวิจัยนี้มีวัตถุประสงค์เพื่อศึกษาและเปรียบเทียบประสิทธิภาพของการประมาณค่าพารามิเตอร์และการแจกแจงเชิงทำนายด้วยวิธีการแบบเบส์ของการแจกแจงไวบูลไม่ต่อเนื่องและการแจกแจงไวบูลไม่ต่อเนื่องค่าศูนย์เฟ้อภายใต้การแจกแจงก่อนที่แตกต่างกัน นอกจากนั้นได้นำวิธีภาวะน่าจะเป็นสูงสุดมาเปรียบเทียบการประมาณค่าพารามิเตอร์ร่วมด้วย โดยเปรียบเทียบประสิทธิภาพของตัวประมาณค่าพารามิเตอร์ด้วยค่าคลาดเคลื่อนกำลังสองเฉลี่ยและเปรียบเทียบประสิทธิภาพของการแจกแจงเชิงทำนายด้วยค่าคลาดเคลื่อนกำลังสองเฉลี่ยของการทำนายโดยใช้การจำลองด้วยเทคนิคมอนติคาร์โล นอกจากนั้นยังนำข้อมูลจริงมาประยุกต์ใช้โดยเปรียบเทียบประสิทธิภาพของการแจกแจงเชิงทำนายด้วยค่าเฉลี่ยของค่าสัมบูรณ์ระหว่างค่าสังเกตและค่าประมาณ ผลการศึกษาพบว่าเมื่อข้อมูลมีการแจกแจงไวบูลไม่ต่อเนื่องที่มีการกระจายเกินเกณฑ์ วิธีการแบบเบส์ภายใต้การแจกแจงก่อนของพารามิเตอร์เป็นการแจกแจงบีตา-แกมมา มีประสิทธิภาพมากที่สุด และข้อมูลที่มีการกระจายต่ำกว่าเกณฑ์การแจกแจงก่อนของพารามิเตอร์เป็นการแจกแจงเอกรูป-แกมมา จะมีประสิทธิภาพมากที่สุด สำหรับข้อมูลมีการแจกแจงไวบูลไม่ต่อเนื่องค่าศูนย์เฟ้อ วิธีการแบบเบส์ภายใต้การแจกแจงก่อนที่แตกต่างกันให้ประสิทธิภาพที่ใกล้เคียงกัน
DOI: 10.14457/tu.the.2022.54
title: Probability models of the neuromuscular junction synapse

description: The objective of this thesis is to develop the probability model enabling to compute the probability of the acetylcholine release in neuromuscular junction synapse under different physiological conditions. The main accomplishment is the construction of the Inverse Pólya process model for the probability of the acetylcholine release when the neuromuscular synapse is vulnerable to a chemical attack. To achieve the goals that have been set, it is required to solve the following targets. First, establish a method of estimation for the number of the acetylcholine vesicles. Then, derive a formula for the probability of the acetylcholine vesicle release in neuromuscular synapse under different conditions. After that, formulate the axioms for the construction of the Inverse Pólya process model. Most importantly, prove the theorem about the probability distribution that satisfy the introduced axioms. For the case of the chemical effect, a new model, so-called Inverse Pólya process was suggested. A differential equation for happening k events in the Inverse Pólya process was derived. Due to this differential equation, we obtain the formula for the probability of happening exactly k events over time t. Finally, we derive the density function of the random time of k-th event.
DOI: 10.14457/tu.the.2022.55
title: Conflict detection in non-functional requirement using conceptual graph representation

description: The conflict of non-functional requirements (NFRs) is one of main problems in analysis and design phase in software engineering. Because NFR is hard to be understand and can be conflicted, contradicted, or interfered with another NFRs. Additionally, the main character of NFRs, they may be connected to the same quality attribute that leads to misunderstanding and cause of the requirement conflict problem. This dissertation introduces knowledge representation method for detecting the conflicts in NFRs using the conceptual graphs. This dissertation proposed the method to extract the NFR from the input software requirement specification document and detect conflict that may occur between the NFRs. The results from the billing system case study from the telecommunication company in Thailand indicates that there are total NFR xml frames extracted from the software specification document are 353 frames and it is valid frame in case of complete NFR, incomplete NFR frames, and Invalid NFR frames and the accuracy of extracting process in case of the precision is 0.36, the recall is 0.65 and F1 measure is 0.46. Moreover, these NFR xml frame can be detected as the candidate NFR conflict for 20 NFRs. and detected 2 NFRs as a NFR conflict, and report 2 NFRs as a potential NFR conflict or a bad smell NFR.
DOI: 10.14457/tu.the.2020.1439
title: ปัจจัยที่มีอิทธิพลต่อการยืนยันตัวตนด้วยเทคโนโลยีชีวมิติ

description: ปัจจุบันปัญหาเกี่ยวกับด้านภาวะความเป็นส่วนตัว (Privacy) ถือเป็นข้อกังวลหลักของการเปิดเผยข้อมูลส่วนบุคคล หากสูญหาย หรือถูกนำไปเปิดเผยโดยไม่ได้รับอนุญาต อาจส่งผลให้เกิดอันตรายเป็นอย่างมาก การค้นคว้าอิสระนี้มีวัตถุประสงค์เพื่อศึกษาปัจจัยที่มีอิทธิพลต่อความตั้งใจในการเปิดเผยข้อมูลส่วนบุคคล กรณียืนยันตัวตนด้วยเทคโนโลยีชีวมิติ ซึ่งเป็นงานวิจัยเชิงปริมาณ โดยใช้แบบสอบถามเป็นเครื่องมือในการเก็บรวบรวมข้อมูลจากกลุ่มตัวอย่างจำนวน 408 คน เพื่อทำการวิเคราะห์ข้อมูล โดยใช้สถิติการวิเคราะห์ Independent sample T-Test, ความแปรปรวนทางเดียว (One-way ANOVA) และการวิเคราะห์ความถดถอยพหุคูณ (Multiple Regression Analysis) ผลการศึกษาพบว่า ปัจจัยที่ส่งผลความตั้งใจในการเปิดเผยข้อมูลส่วนบุคคล กรณียืนยันตัวตนด้วยเทคโนโลยีชีวมิติ ได้แก่ ปัจจัยด้านความกังวลด้านภาวะส่วนตัว ด้านการรับรู้ประโยชน์ ด้านการรับรู้กฎหมายคุ้มครองข้อมูลส่วนบุคคล และด้านความไว้วางใจในผู้ให้บริการ
DOI: 10.14457/tu.the.2020.1440
title: ปัจจัยที่มีอิทธิพลต่อการตัดสินใจซื้อบริการรับชมคอนเทนต์ ทีวีออนไลน์ แบบเรียกเก็บค่าสมาชิก (Subscription Video on Demand: SVoD)

description: ในปัจจุบันผู้คนสามารถรับชมคอนเทนต์หรือรายการทีวีที่ชื่นชอบผ่านการสตรีมอินเทอร์เน็ตได้ โดยงานวิจัยนี้ศึกษา “ปัจจัยที่มีอิทธิพลต่อการตัดสินใจซื้อบริการรับชมคอนเทนต์ ทีวีออนไลน์ แบบเรียกเก็บค่าสมาชิก (Subscription Video on Demand: SVOD)" ซึ่งเป็นการประยุกต์ทฤษฎีการยอมรับและการใช้เทคโนโลยี (UTAUT2) และส่วนผสมทางการตลาดงานวิจัยนี้มีวัตถุประสงค์ เพื่อศึกษาการยอมรับการใช้งานเทคโนโลยีและส่วนประสมทางการตลาดที่ที่ส่งผลต่อการตัดสินใจซื้อบริการรับชมคอนเทนต์ ทีวีออนไลน์แบบเรียกเก็บค่าสมาชิก(Subscription Video on Demand: SVoD) งานวิจัยนี้ใช้ระเบียบวิธีวิจัยเชิงปริมาณ ซึ่งใช้แบบสอบถามออนไลน์เป็นเครื่องมือในการเก็บข้อมูลของผู้ตอบแบบสอบถามผ่านทางสื่อสังคมออนไลน์ เช่น Facebook, LINE และ Twitter โดยมีกลุ่มเป้าหมายคือผู้บริโภคบริการ SVoD ที่อาศัยอยู่ในประเทศไทย ซึ่งสามารถรวบรวมข้อมูลจากผู้ตอบแบบสอบถาม 409 คน โดยนำมาวิเคราะห์โดยใช้ค่าร้อยละ, ค่าเฉลี่ย, ส่วนเบี่ยงเบนมาตรฐาน และสัมประสิทธิถดถอยพหุคูณจากการวิจัยผลการวิจัยพบว่ามี 3 ปัจจัยที่ส่งผลต่อความตั้งใจในการสมัครรับข้อมูลวิดีโอตามความต้องการซึ่ง ได้แก่ ผลิตภัณฑ์, แรงจูงใจด้านความบันเทิง และมูลค่าราคา